Tiener vas ná skietdood van 3 in viswinkel | Netwerk24
Hamilton maak F1-geskiedenis
Lewis Hamilton (Mercedes) het Sondag op die Algarve-baan in Portimao, Portugal, Michael Schumacher se rekordgetal van 91 Formule Een-oorwinnings verbygesteek toe hy die Portugese Grand Prix gewen het vir sy 92ste loopbaansege.
Deur Maygene de Wee 22 September 2020 18:16
Die viswinkel in Lotusrivier waar drie mans op 9 September doodgeskiet is. Foto: Verskaf
Sers. Noloyiso Rwexana, polisiewoordvoerder, kon nie sê wanneer die 17-jarige seun in die hof sal verskyn nie.
Twee vermeende bendelede het op 9 September by 'n viswinkel in Lotusrivier ingegaan om vis en skyfies te koop.
Terwyl hulle by die toonbank gewag het, het 'n onbekende man die winkel binnegekom en op die twee begin skiet.
Die vermeende bendelede het na die agterkant van die winkel gehardloop om die koeëls te ontduik, maar die aanvaller het hulle agternagesit.
'n Winkelassistent wat die skote hoor klap het, het probeer wegkom, maar was tussen die skieter en sy slagoffers vasgevang.
Al drie mans is doodgeskiet.
Die opsporingspan het ook 'n 26-jarige man by 'n huis in Site B, Khayelitsha, in hegtenis geneem nadat hulle 307 Mandrax-tablette met 'n geskatte straatwaarde van sowat R20 000 in die huis gekry het.
Die man sal volgens Rwexana in die landdroshof in Khayelitsha verskyn op 'n aanklag van handel in dwelms.
In nog 'n voorval is 'n 27-jarige man in Nyanga in hegtenis geneem nadat hy glo in besit van 'n ongelisensieerde vuurwapen en ammunisie gevind is.